Diari Oficial de la Generalitat Valenciana


Sumari del DOGV 5669, del 28-12-2007 (2007/15311)

Resolució de 26 de desembre de 2007, del secretari autonòmic d'Ocupació i director general del SERVEF, per la qual s'incrementa la dotació de la línea T5670000 del subprograma pressupostari 322.52 Formació Professional Ocupacional i Contínua, destinada a les ajudes als alumnes assistents als cursos de perfeccionament tècnic celebrats en els centres nacionals de Formació del SERVEF de Paterna i Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5669

Data del DOGV
:   28-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15503


Data del document
:   26-12-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * formació professional
    * inserció professional
    * reciclatge professional

Resolució de 26 de desembre de 2007, del secretari autonòmic d'Ocupació i director general del SERVEF, per la qual s'incrementa la dotació de la línea T5670000 del subprograma pressupostari 322.52 Formació Professional Ocupacional i Contínua, destinada a les ajudes als alumnes assistents als cursos de perfeccionament tècnic celebrats en els centres nacionals de Formació del SERVEF de Paterna i Alacant. [2007/15473]  
En el Diari Oficial de la Comunitat Valenciana de data 5 del passat mes de setembre es va publicar l'Ordre de 31 de juliol de 2007, de la conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als assistents als cursos de perfeccionament tècnic realitzats en els centres nacionals de Formació del SERVEF de Paterna i Alacant i es determina la competència per a resoldre aquestes ajudes.   
En l'article 1 d'aquesta ordre s'assenyala que per a les esmentades ajudes es destinaran 43.000 euros a càrrec de la línia T5670000 del subprograma pressupostari 322.52 «Formació Professional Ocupacional i Contínua» de la Llei de Pressupostos de la Generalitat per a l'exercici 2007.  
La disposició final segona de l'esmentada Ordre autoritza la Direcció General del SERVEF perquè, mitjançant resolució, incremente la dotació econòmica destinada a atendre les sol·licituds d'ajudes efectuades a l'empara d'aquesta.   
Com a conseqüència del Pla de Treball per al 2007 per als centres nacionals de Formació del SERVEF de Paterna i Alacant, l'import destinat a les ajudes als alumnes assistents als cursos de perfeccionament tècnic realitzats en aquests, es va fixar en 244.500 euros. Partint d'això s'ha efectuat la corresponent generació de crèdit incrementant la dotació inicial de la línia T5670000 en 201.500 euros.  
En conseqüència, fent ús de l'autorització que m'ha sigut concedida i de les competències que tinc atribuïdes en virtut de la Llei 3/2000, de 17 d'abril, per la qual es crea el Servici Valencià d'Ocupació i Formació, i en el Decret 41/2001, de 27 de febrer, del Govern Valencià, pel qual s'aprova el Reglament Orgànic i del Règim Jurídic del SERVEF, modificat pels decrets 173/2002, 13/2003 i 141/2003, resolc:  
Incrementar en 201.500 euros la dotació inicial de la línia T5670000 del subprograma pressupostari 322.52 «Formació Professional Ocupacional i Contínua» de la Llei de Pressupost de la Generalitat per a l'exercici 2007, fixant la dotació final d'aquesta línia en 244.500 euros.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'aquest òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
València, 26 de desembre de 2007.- El secretari autonòmic d'Ocupació, director general del SERVEF: Luis Lobón Martín.